SEAFCO โครงการยืดเยื้อ-รายได้ไม่ต่อเนื่องฉุดกำไร Q3 ลดเหลือ 49.45 ลบ.
SEAFCO เผยกำไร Q3 ลดลงอยู่ที่ 49.45 ลบ.หรือลดลง 47% จากปีก่อนที่มีกำไร 93.41 ลบ.แจงกำไรลดเนื่องจากใช้เวลาในการก่อสร้างนานจึงไม่ได้รับรู้รายได้ในทันที จากปีก่อนรับรู้รายได้ต่อเนื่องในการก่อสร้าง
13 พ.ย. 2558

บริษัท ซีฟโก้ จำกัด (มหาชน) หรือ SEAFCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 49.45 ล้านบาท หรือมีกำไรสุทธิ 0.16 บาทต่อหุ้น ลดลง 47% จากช่วงเดียวกันของปีก่อนที่มีกำไรสุทธิ 93.41 ล้านบาท หรือมีกำไรสุทธิ 0.31 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 126.36 ล้านบาท หรือมีกำไรสุทธิ 0.41 บาทต่อหุ้น ลดลง 28.70% จากช่วงเดียวกันของปีก่อนที่มีกำไรสุทธิ 177.22 ล้านบาท หรือมีกำไรต่อสุทธิ 0.58 บาทต่อหุ้น
ทั้งนี้ ผลการดำเนินงานที่มีกำไรลดลง เนื่องจากประเภทงานที่รับในปี 2558 เป็นงานตึกสูงใช้เวลาทำประมาณ 2-3 เดือนจึงแล้วเสร็จ ซึ่งเมื่อเสร็จแล้วมีการเคลื่อนย้ายเครื่องจักรเข้างานใหม่ ในช่วงดังกล่าวจะไม่มีการเกิดรายได้ในช่วงเปลี่ยนงานเข้าเริ่มงานใหม่ ส่วนในปี 2557 งานที่รับเป็นงานรถไฟฟ้าสายสีต่าง ๆ ใช้เวลาก่อสร้างประมาณ 1 ปีจึงทำให้งานทำต่อเนื่องตลอด ไม่มีการขาดช่วงรายได้ในช่วงการเคลื่อนย้ายเครื่องจักรเข้างานใหม่ 